اویان نیوز : ۲۰۰۴ ایلیندن بو یانا گؤزلمه لیستهسینده اولان بیر رئال مادرید کلوبو عضوو، حاقینین یئییلدیگی ادعاسییلا تاخیما قارشی آچدیغی دعوینی قازاندی
رئال مادرید کلوبونا عضو اولان و تاخیمینین سانتیاگو برنابئو ایستادیومونداکی اویونلارینی مؤوسوملوک کومبینه بیلتلی ایزلهیهبیلمک اوچون ائتدیگی باشوورویلا ۲۰۰۴ ایلیندن بو یانا گؤزلمه لیستهسینده اولان بیر اویه، حاقینین یئییلدیگی ادعاسییلا تاخیما قارشی آچدیغی دعوینی قازاندی.
اؤزو و ایکی اوشاغی ایله بیرلیکده مؤوسوملوک کومبینه اویون بیلتی آلماق اوچون گؤزلمه لیستهسینده اولان شخصین گرکچهلرینی حاقلی گؤرن محکمه، رئال مادرید کلوبونا ۳ عضوون آبونهلیکلرینین وئریلمهسینی و گئچن ۸ ایل اوچون، آدام باشی ۲ مین یورو معنوی تضمینات اؤدنمهسیله ایلگیلی قرارینی آچیقلادی.
رئال مادرید کلوبونون کومبینه بیلت ساتیشی گؤزلمه لیستهسی ایله ایلگیلی ساوونماسینی یئترسیز بولان محکمه، اسپانیا کلوبونون عضولری آراسیندا آیریمچیلیق ائتدیگینه و پسیکولوژیک ضرر وئردیگینه قناعت گتیردی. دعوینی قازانان رئال مادرید طرفدارینین، کومبینه بیلتینی سانتیاگو برنابئو ایستادیومونون ایستهدیگی تریبونوندان سئچهبیلهجگی بیلدیریلدی.
ت.ر.ت. تورکی
azb_Arab azb_Arab azb_Arab azb_Arab ckb_Arab